CELEX: 62012CN0284
Language: et
Date: 2012-06-07 00:00:00
Title: Kohtuasi C-284/12: Eelotsusetaotlus, mille on esitanud Oberlandesgericht Koblenz (Saksamaa) 7. juunil 2012 — Deutsche Lufthansa AG versus Flughafen Frankfurt-Hahn GmbH

8.9.2012   
            
            
               ET
            
            
               Euroopa Liidu Teataja
            
            
               C 273/4
            
         Eelotsusetaotlus, mille on esitanud Oberlandesgericht Koblenz (Saksamaa) 7. juunil 2012 — Deutsche Lufthansa AG versus Flughafen Frankfurt-Hahn GmbH
   (Kohtuasi C-284/12)
   2012/C 273/05
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Koblenz
   
      Põhikohtuasja pooled
   
   
      Hageja: Deutsche Lufthansa AG
   
      Kostja: Flughafen Frankfurt Hahn GmbH
   
      Eelotsuse küsimused
   
   
               1.
            
            
               Kas komisjoni vaidlustamata otsus algatada ELTL artikli 108 lõike 3 teises lauses sätestatud ametlik uurimismenetlus toob kaasa selle, et siseriiklikule kohtule on hagimenetluses, mille esemeks on tasutud maksete tagasinõudmine ja tulevaste maksete tegemisest hoidumine, abi olemuse hindamise osas siduv komisjoni õiguslik hinnang, mis on esitatud uurimismenetluse algatamise otsuses?
            
         
               2.
            
            
               Kui vastus esimesele küsimusele on eitav:
               Kas meetmeid, mida rakendab riigi osalusega äriühing komisjoni 16. novembri 2006. aasta direktiivi 2006/111/EÜ (1) (ELT 2006, L 318, lk 17-25; edaspidi „läbipaistvusdirektiiv”) artikli 2 punkti b alapunkti i tähenduses, kes käitab lennujaama, tuleb riigiabiõiguse seisukohast käsitada valikuliste meetmetena ELTL artikli 107 lõike 1 tähenduses juba seetõttu, et need tulevad kasuks vaid neile lennuettevõtjatele, kes kasutavad lennujaama?
            
         
               3.
            
            
               Kui vastus teisele küsimusele on eitav:
               
                           a)
                        
                        
                           Kas valikulisuse tingimus ei ole täidetud juhul, kui riigi osalusega äriühing, kes käitab lennujaama, tagab kõigile lennuettevõtjatele, kes otsustavad kasutada lennujaama, selleks ühesugused tingimused läbipaistval viisil?
                        
                     
                           b)
                        
                        
                           Kas see kehtib ka juhul, kui lennujaama käitaja järgib teatud ärimudelit (siin: koostöö nn odavlennuettevõtjatega), kasutustingimused on kohandatud kõnealustele klientidele ega ole seetõttu kõigile lennuettevõtjatele võrdsel määral atraktiivsed?
                        
                     
                           c)
                        
                        
                           Kas valikulise meetmega on igal juhul tegemist siis, kui suure osa lennujaama reisijate arvust moodustavad paljude aastate vältel ühe lennuettevõtja reisijad?
                        
                     
         
      (1)  Komisjoni 16. novembri 2006. aasta direktiiv 2006/111/EÜ liikmesriikide ja riigi osalusega äriühingute vaheliste finantssuhete läbipaistvuse ning teatavate ettevõtjate finantsläbipaistvuse kohta (ELT L 318, lk 17).